Toby Stephens

Toby Stephens (født 21. april 1969 i London) er en britisk teater-, TV- og filmskuespiller som har spilt i flere filmer, både Hollywood og i Bollywood. Han er best kjent for å spille forbryteren Gustav Graves i James Bond-filmen Die Another Day (2002) og fra rollen som Edward Fairfax Rochester i BBC-oppsetningen av Jane Eyre (2006).

Stephens, som er den yngste sønnen av skuespillerne Maggie Smith og Robert Stephens, ble født i London, England.

Han ble utdannet ved Aldro og Seaford College og senere begynte han ved London Academy of Music and Dramatic Art. Han begynte sin skuespiller-karriere med rollen som Othello i oppsetningen Orlando fra 1992. Han har siden gjort regelmessige opptredener på TV (blant annet i The Kamille Lawn) og på teater-scenen.

I 2005 spilte Toby rollen som en britisk kaptein i den indiske filmen Mangal Pandey: The Rising, som portretterer hendelser fra det indiske opprøret i 1857. Året etter vendte han tilbake til India for å spille en overløper og offiser fra British East India Company i Sharpe's Challenge. På slutten av 2006 spilte han rollen som Edward Rochester i BBC-oppsetningen av Jane Eyre som ble kringkastet i USA, tidlig i 2007) og i februar 2007 hadde han en annen rolle for BBC hvor han spilte general George Armstrong Custer i Custer's Last Stand.

Stephens fikk en mindre rolle i Space Cowboys fra 2000. Han spilte i James Bond-filmen Die Another Day fra 2002. I 2006 spilte han i skrekkfilmen Severance. I 2015 opptrådde han i mini-serien And Then There Were None som gkk på BBC. I 2018 spilte han i actionfilmen Hunter Killer.

I mai 2007 hadde Toby Stephens og hans kone gjennom seks år, skuespillerinnen Anna-Louise Plowman fra New Zealand, deres første barn, en sønn som fikk navnet Eli Alistair. Stephens og hans kone ble foreldre til deres andre barn, en jente som heter Tallulah, i mai 2009. Paret venter sitt tredje barn i september 2010.

Referanser

Eksterne lenker 
  

Engelske skuespillere
Fødsler i 1969